En helt ny Bruuns Bro har været på tegnebrættet. Dette er én af to løsninger, Banedanmark har lagt frem.

Annonce

En ny Bruuns Bro har været på tegnebrættet. Den vil fuldstændig forandre byrummet i området ved Aarhus H. Det står klart, efter at Banedanmark nu har offentliggjort en visualisering af den nye bro.

<p>Sådan kan en ny Bruuns Bro komme til at se ud. Visualisering: Banedanmark.</p>

En helt ny bro er én af to mulige løsninger, i forbindelse med den kommende elektrificering af togdriften i Danmark.

<p>Sådan kan det komme til at se ud, hvis Banedanmark vælger at sænke sporene ind mod Aarhus H. <br />I denne version er der også bygget et nyt, ottende perronspor. Visualisering: Banedanmark</p>

Som Århus Stiftstidende tidligere har oplyst, får elektrificeringen store konsekvenser for Aarhus H. Opgaven er at skaffe en halv meter ekstra i højden fra skinnerne og op til undersiden af Bruuns Bro og lidt mere under banegårdens vandrehal, så der bliver plads til køreledningerne.

Visualiseringen viser, hvordan Banedanmark forestiller sig, at Bruuns Bro kan se ud, når broen er hævet så meget, at der er plads til elektriske tog på Aarhus H. Teknik og Miljø anbefaler byrådet at sige ja til at hæve Bruuns Bro. Visualisering: Banedanmark.

Banedanmark har lagt sig fast på to mulige løsninger, som nu er sendt i offentlig høring.

Annonce

To løsninger

Den ene mulighed er netop at rive Bruuns Bro ned og bygge en ny bro med større afstand mellem skinner og broens underside. Det indebærer, at butiksarkaden på Bruuns Bro skal rives ned. I stedet bliver der fra begge sider af broen - som man kan se på visualiseringen - direkte adgang til perronerne.

I stedet skal anlægges en ny Bruuns Bro, hvor arkaden med butikker ikke vender tilbage, men der bliver nedgang til togene i begge sider. Visualisering: Banedanmark

Vælges løsningen med at bygge en ny bro, skal der også laves en ny og hævet vandrehal mellem Banegårdshallen og Bruuns Galleri.

Den anden løsning, som Banedanmark opererer med, er at afgrave jord hele vejen fra før Bruuns Bro og ind under vandrehallen. Det medfører, at man kan sænke sporene, så der opnås større frihøjde. Samtidig sænkes perronerne, så deres højde passer til sporene.

Annonce

Borgermøde

»Skal der bygges en ny bro, får man også noget andet. Man får også et nyt byrum. Men Banedanmark har ingen præference på det her område. Vi går ikke ud og anbefaler løsning et eller løsning to. Vi lægger mulighederne frem, og så må politikerne tage stilling,« siger delprojektleder Nicolai Frederiksen fra Banedanmark om de to muligheder. Borgerne kan give deres besyv med i hele den otte uger lange høringsperiode. Den starter mandag 3. oktober 2016 og slutter 27. november 2016.

Banedanmark holder desuden et borgermøde i Aarhus 11. oktober klokken 19 på Møllevangsskolen. Her vil Banedanmark gennemgå de to projekter, som er i spil.